Vsaka transspolna oseba izgleda drugače, prav tako kot to velja za cisspolne osebe. Edini odgovor na to vprašanje je, da nikoli ne moremo vedeti, če je oseba transspolna, razen če nam to pove sama. Tudi osebe s transspolno izkušnjo se ne identificirajo nujno kot transspolne osebe. Predvsem pa je treba poudariti, da je to vprašanje, četudi je zgolj v naših mislih, že lahko poseg v zasebnost transspolnih oseb. Edino, kar je pomembno je, da poznamo zaimke in ime osebe oziroma, kar oseba želi za nas, da zanjo uporabljamo, tako da bo njena spolna identiteta spoštovana. Spolna identiteta posameznice_ka se pogosto napačno reducira na fizični izgled oziroma oblačila, ličila itd. Pomembno je ločevati spolno identiteto in spolnim izrazom oziroma se zavedati, da ne oblačila ne genitalije ne določajo posamezničine_kove spolne identitete. Spolno identiteto posameznice_ka določa zgolj in samo samoidentifikacija osebe.